section_heading: Povijest
paragraph_text: Nakon ratnih razaranja započela je obnova grada. U planu je bilo da se neke tramvajske linije izgrade pod zemljom, ali 1964. godine donijeta je odluka da se izgradi „pravi“ metro sustav. Radovi su započeli 1. veljače 1965. Budući da je München 1966. godine dobio domaćinstvo Olimpijskih igara za 1972. godinu, radovi su ubrzani. Prva linija otvorena je 19. listopada 1971. godine. Kasnije su se otvarale i druge linije kako bi koja bila dovršena, a proces je trajao do 1980.